पहिला सगुनवाँ तिल-चाउर हे बाबू, तब कए डटारेबो पान।
 ससुर बोलएबो कवन दुलहा हो बाबू।
 कइसे में आएब ससुर बढ़इता हे, ससुर राउर नदिया झिलमिल पानी।
 काल्ह कटएबो चन्नन गछिया हे बाबू, परसों बनएबो डेंगी नाव,
ताहि रे चढ़ि आवहु हे।
 धीरे खेवऽ मधुरे खेवऽ, मलहवा भइया हे, बाबू, भिजले कवन दुलहा सिर पगिया।
 कवन सुगइ सिर सेनुर नयनवाँ भरी काजर।
 कथिय सुखयबऽ सिर सेनुर, नयनवा भरी काजर।
 रउदे सुखाएब झिलमिल पगिया हे बाबू।
 छँहिरे सुखाएब सिर सेनुर, नयनवाँ भरी काजर। 